Ozodbek Nazarbekov Istambulda: “Mendirman Jaloliddin” serialining tashkiliy masalalari gaplashilmoqda

Ayni damda Madaniyat vaziri Ozodbek Nazarbekov Istanbul shahrida ijodiy safarda bo`lib turibdi. Bu haqda Madaniyat vazirligi xabar bermoqda.
Madaniyat vazirligi buyurtmasiga binoan turk kino ijodkorlari bilan hamkorlikda “Mendirman Jaloliddin” seriali suratga olinmoqda. Ushbu tarixiy filmga mahoratli aktyor va aktrisalar jalb etilgan. Mazkur film jarayonlarining borishi va tashkiliy masalalar yuzasidan suhbatlashish maqsadida O.Nazarbekov Turkiya  safarining ilk kuniyoq “Bo`zdag` film” rahbari, Mehmed Bo`zdag` bilan uchrashdi.  
Muloqot chog`ida ayniqsa o`zbek xalqi ushbu filmni intiqlik bilan kutayotganini va bu serialdan o`zbek xalqining ham umidi katta ekanligini ta`kidlarkan:
“Asosiysi ushbu filmni turkiy xalqlari tarixidan so`zlovchi, uning madaniyati, insoniyligi kabi fazilatlarini namoyon eta oluvchi durdona asar sifatida nafakat turkiy millatlar, balki, butun dunyo xalqlariga tuhfa eta olishimiz zarur. Jaloliddin Manguberdi obrazi juda nozik va biz uni uvol qilib qo`ymasligimiz kerak”  - dedi O.Nazarbekov
Madaniyat vazirining Turkiyaga safari davom etadi, deyiladi xabarda.